Radu Drăgușin continuă duelul de la distanță cu Mutu! Jucătorul lui Tottenham a egalat o bornă istorică stabilită de "Briliant"
Internaționalul Radu Drăgușin a intrat în istoria fotbalului românesc, după ce a devenit cel mai bine cotat jucător român din istorie pe site-ul de specialitate Transfermarkt.
Transferul la Tottenham i-a crescut cota de piață lui Radu Drăgușin cu cinci milioane de euro, în ciuda faptului că nu prea a prins minute în Anglia.
Cotat în momentul de față la 25.000.000 de euro, stoperul lui Tottenham Hotspur a egalat recordul stabilit de Adrian Mutu în 2008, când îmbrăca tricoul Fiorentinei.
- Radu Drăgușin (21 de ani) a devenit cel mai scump fotbalist român din istorie, după ce Tottenham a plătit către Genoa suma de 30 de milioane de euro (tot cu bonusuri), devansându-l în clasament pe Adi Mutu, pe care Chelsea plătise 19 milioane de euro în 2004.
În topul celor mai bine cotați fotbaliști din istorie se mai află și nume precum Cristian Chivu (24 de milioane de euro, Inter Milano), Răzvan Marin (15 milioane de euro, Cagliari Calcio) și Ionuț Radu (15 milioane de euro, Genoa).
Drăgușin, cel mai scump fotbalist român în activitate
În ceea ce privește jucătorii care se află încă în activitate, topul celor mai valoroși dintre aceștia arată în felul următor:
-
Radu Drăgușin (Tottenham) - 25.000.000 de euro
- Darius Olaru (FCSB) - 6.500.000 de euro
- Nicolae Stanciu (Damac FC) - 5.000.000 de euro
- Florinel Coman (FCSB) - 5.000.000 de euro
- Dennis Man (Parma) - 5.000.000 de euro
- Alexandu Cicâldău (Konyaspor – împrumutat de la Galatasaray) - 4.000.000 de euro
- Olimpiu Moruțan (Ankaragucu) - 4.000.000 de euro
- Ianis Hagi (Deportivo Alaves – împrumutat de la Rangers) - 3.500.000 de euro
- Alexandru Mățan (Columbus) - 3.500.000 de euro
- Octavian Popescu (FCSB) - 3.400.000 de euro
Urmăriți SPORT.RO și pe Google News